เวลาบิดขี้เกลียดจะมีเสียงเหมือนหักข้อนิ้วมือครับเวลานอนตะแคงแล้วลุกขึ้นจะเจ็บมากครับ แต่ตื่นตอนช้าวจะเจ็บมากและเจ็บนานมากครับ อยากรู้ว่าจะรักษายังไง กินยาอะไรครับ ขอคำแนะนำด้วยครับ
สวัสดีค่ะ อาการเจ็บหน้าอกเกิดได้จากหลายสาเหตุ เนื่องจากบริเวณหน้าอกเป็นตำแหน่งของอวัยวะหลายอย่าง ได้แก่ ผิวหนัง เต้านม กล้ามเนื้อทรวงอก กระดูกทรวงอก ปอด หัวใจ เส้นเลือดแดงใหญ่ หลอดอาหาร เมื่อเกิดอาการเจ็บบริเวณหน้าอกก็อาจเกิดจากพยาธิสภาพของอวัยวะเหล่านี้ เช่นเกิดจากผนังทรวงอก ได้แก่ กล้ามเนื้อ หรือกระดูกบริเวณอกมีอาการอักเสบ หรือการติดเชื้อบางอย่างบริเวณผิวหนังสาเหตุจากปอด ได้แก่ ปอดอักเสบเกิดจากทางเดินอาหาร เช่น กรดไหลย้อนเกิดจากหัวใจ ได้แก่ กล้ามเนื้อหัวใจขาดเลือด เยื่อหุ้มหัวใจอักเสบ ภาวะหัวใจวายสาเหตุทางด้านจิตใจ เช่น ภาวะกังวล โรคแพนิค (Panic)สาเหตุอื่น ๆ ได้แก่ หลอดเลือดอุดตันที่ปอด หลอดเลือดแดงใหญ่ฉีกขาด ซึ่งพบได้น้อยการรักษานั้นขึ้นกับสาเหตุค่ะ เช่น หากเกิดจากบริเวณผนังทรวงอก การรับประทานยาแก้ปวดบางชนิด ก็ทำให้อาการดีขึ้น แนะนำว่าขอให้ลองสังเกตอาการดูว่าเป็นอย่างไร มีอาการอื่นร่วมด้วยหรือไม่ แต่หากว่ามีอาการเจ็บมาก มีอาการเหงื่อออก หน้ามืด เป็นลม ควรต้องรีบพบแพทย์โดยด่วนค่ะ และหากยังมีอาการเจ็บอยู่เรื่อย ๆ หรือสงสัยว่าเกิดจากสิ่งใดกันแน่ ควรไปพบแพทย์ แพทย์จะซักถามอาการอย่างละเอียด ถามปัจจัยที่กระตุ้นให้เกิดอาการเจ็บนั้น โรคประจำตัวต่าง ๆ และตรวจร่างกายบริเวณทรวงอก นอกจากนี้ยังอาจส่งการตรวจพิเศษเพิ่มเติมเพื่อการวินิจฉัยว่าอาการเจ็บของน้ั้นเกิดจากอะไรต่อไป และให้การรักษาที่ถูกต้องเหมาะสมต่อไปค่ะ